**Hajdúszoboszló Város Önkormányzatának Polgármestere**

4200 Hajdúszoboszló, Hősök tere 1.

Telefon: 52/557-300 Fax: 52/557-302

E-mail: [polgmhiv@hajduszob.hu](mailto:polgmhiv@hajduszob.hu)

Ügyiratszám: HSZ/13501-1/2020.

Tárgy: előterjesztések és döntéshozatal

**Tisztelt Képviselő Asszony!**

**Tisztelt Képviselő Úr!**

Magyarország Kormánya a 40/2020. (III. 11.) Korm. rendelettel **veszélyhelyzetet** hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIIII. törvény 46. § (4) bekezdése értelmében a települési önkormányzat képviselő-testületének feladat- és hatáskörét a polgármester gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A hivatkozott törvény és a Kormányhivatal álláspontja szerint a veszélyhelyzet időtartama alatt a képviselő-testület és bizottságai nem tart ülést, helyettük a polgármester hozza meg a szükséges döntéseket.

A döntések meghozatala előtt ajánlott kikérni a képviselő-testületi tagok véleményét, amelyre a következő módon kerül sor:

* Az összegyűjtött anyagok az eddigi eljárási rendhez hasonlóan kiküldésre kerülnek a képviselő-testület tagjai számára e levél mellékleteként.
* A képviselő-testületi tagok legkésőbb **2020. április 22-e, azaz szerda 12:00 óráig** írásban véleményezhetik az előterjesztéseket. Kérem, hogy az előterjesztéseket tekintsék át és külön-külön tegyék meg véleményüket, esetleges módosító javaslataikat a mellékelt táblázat megfelelő kitöltésével. Az interpellációkra, kérdésekre adott válasz elfogadásáról természetesen csak a kérdező nyilatkozik. A kitöltött táblázatokat kérem a [polgmhiv@hajduszob.hu](mailto:polgmhiv@hajduszob.hu) e-mail címre megküldeni, vagy a Polgármesteri Hivatal Titkárságán papír alapon is leadhatóak.
* Kérem, hogy az anyaghoz kapcsolódó esetleges kérdéseiket szintén írásban tegyék fel közvetlenül az előterjesztőknek a rendelkezésre álló időn belül úgy, hogy a levélváltás végbe tudjon menni szerda délig.
* Fontos kérésem a „Javaslat a Hajdúszoboszlói Turisztikai Közhasznú Nonprofit Kft. ügyvezetőjére” című előterjesztéshez kapcsolódik: kérem, hogy a jelöltekhez intézendő kérdéseiket legkésőbb **2020. április 20. hétfő 12:00 óráig** írásban küldjék meg a [polgmhiv@hajduszob.hu](mailto:polgmhiv@hajduszob.hu) e-mail címre.

**ELŐTERJESZTÉSEK:**

1. Beszámoló az önkormányzati (többségi) tulajdonú gazdasági társaságok 2018. évi tevékenységeiről: Hungarospa Hajdúszoboszlói Zrt.

Előadó: igazgatóság elnöke

1. Beszámoló a polgármesteri hivatal 2019. évi tevékenységéről.

Előadó: jegyző

1. Tájékoztató a mezei őrszolgálat 2019-es működéséről.

Előadó: aljegyző

1. Tájékoztató Hajdúszoboszló város 2020. évi költségvetésének – koronavírus-járvány miatt - felülvizsgálatára.

Előadó: polgármester

1. Előterjesztés a közfoglalkoztatási költségek önrészének a biztosítására.

Előadó: polgármester

1. Előterjesztés Az M-3 jelű településrendezési terv módosításáról - véleményezési szakasz lezárása.

Előadó: városi főépítész

1. Előterjesztés multifunkciós rendezvénycsarnok tervezési programjának elfogadására és tervpályázatának kiírására.

Előadó: humán-közszolgáltatási irodavezető-helyettes

1. Előterjesztés alapítványi pályázatok elbírálására.

Előadó: humán-közszolgáltatási irodavezető-helyettes

1. Javaslat a veszélyhelyzet idején alkalmazandó szociális ellátásokkal kapcsolatos eltérő eljárási szabályokról.

Előadó: egészségügyi-szociális irodavezető-helyettes

1. Előterjesztés rendelet módosításra - közterület hasznosítás

Előadó: városfejlesztési irodavezető-helyettes

1. Előterjesztés Társasházak felújításának támogatására vonatkozó rendelet megalkotására, pályázati konstrukció elfogadására

Előadó: városfejlesztési irodavezető-helyettes

1. Előterjesztés bérleti díj csökkentésekkel kapcsolatos egyedi kérelmek ügyében.

Előadó: városfejlesztési irodavezető-helyettes

1. Előterjesztés a Hajdúszoboszló külterületi útjainak felújítása pályázattal kapcsolatosan

Előadó: városfejlesztési irodavezető-helyettes

1. Előterjesztés a Szent István parkban árusító pavilonok telepítésével kapcsolatosan.

Előadó: városfejlesztési irodavezető-helyettes

1. Tájékoztatás a helyi autóbusz-közlekedésben buszjáratok járványügyi helyzet miatti időszakos szüneteltetésről és egyéb intézkedésről

Előadó: városfejlesztési irodavezető-helyettes

1. Tájékoztatás Mátyás Király sétány fejlesztéséhez kapcsolódóan tervezett növénytelepítési tervvel kapcsolatosan.

Előadó: városfejlesztési irodavezető-helyettes

1. Válasz kérdésre egyirányú forgalmú utakon történő kétirányú kerékpáros közlekedés lehetőségeiről a tehergépjármű forgalom célforgalomban történő kitiltása mellett

Előadó: városfejlesztési irodavezető-helyettes

1. Válasz interpellációra a Szent István parkban végzett fakivágásokkal kapcsolatosan.

Előadó: vezérigazgató

1. Válasz Árpád-Keleti-Hőforrás utcai nagytelek ügyében.

Előadó: aljegyző

**KÉRDÉSEK, INTERPELLÁCIÓK, BEJELENTÉSEK**

**ZÁRT ELŐTERJESZTÉS:**

1. Javaslat a Hajdúszoboszlói Turisztikai Közhasznú Nonprofit Kft. ügyvezetőjére.

Előadó: polgármester

Hajdúszoboszló, 2020. április 17.

**Czeglédi Gyula**